section_heading: Životopis
paragraph_text: Melanija Dugandžić maturirala je 1958. godine u Zagrebu, a 1963. je diplomirala glumu na Akademiji za kazališnu umjetnost. Prvi put je nastupala na pozornici HNK-a u ulozi Andromahe u tragikomediji "Troilo i Kresida". Stalnom članicom HNK-a postaje 1964. godine. Nastupala je kao Rosaura u Goldonijevom "Velikom smiješnom ratu", Magda u Matkovićevoj "Ranjenoj ptici", Nicole u Molierovom "Građaninu plemiću", grofica Madeleine Petrovna u Krležinoj "U agoniji" itd.